पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर शिव अनंत तायल ने सामुदायिक स्वास्थ्य केंद्र खण्डसरा में मितानिनों को मास्क, सैनिटाइजर, हैंड ग्लोव, गमबूट का वितरण किया गया। इस दौरान कलेक्टर ने कहा कि वर्तमान मे कोरोना का संक्रमण शहरी क्षेत्रों के साथ-साथ ग्रामीण क्षेत्रों मे भी फैला हुआ है। ऐसे स्थिति मे कोरोना संक्रमण की रोकथाम के लिए ग्रामीण क्षेत्रों मे स्वास्थ्य कार्यकर्ता डटकर अपना कार्य कर रहे हैं।
कलेक्टर शिव अनंत तायल ने मितानिनों को अपने-अपने क्षेत्र में सर्दी, खांसी, बुखार जैसे इन्फ्लूएंजा लाइक लक्षणों वाले लोगों की पहचान कर उनका कोरोना टेस्ट अनिवार्यतः कराने के निर्देश दिए। इसके साथ ही संक्रमित पाए गए लोगों के संपर्क में आए दूसरे लोगों की 12 घंटे के भीतर पहचान कर उनका अनिवार्यतः कोविड जांच कराने के लिए भी कहा। संपर्क में आए लोगों की रिपोर्ट पाॅजिटिव आने पर स्थिति के अनुसार उन्हें कोविड अस्पताल या होम आइसोलेशन में रहकर कोविड प्रोटोकाॅल का पालन करते हुए इलाज कराने के निर्देश दिए है।
मितानिनों को कोविड के लक्षणों के बारे मे भी बताया गया। गांव मे फिल्ड विजिट के समय मितानिन मास्क एवं सेनेटाईजर का जरूर उपयोग करें ताकि वे सुरक्षित रहे साथ ही वे कोरोना से बचाव के लिए लोगों को भी मास्क पहनने, हाथों को धोते रहने, सैनिटाइजर का उपयोग तथा कोविड प्रोटोकॉल और सोशल डिस्टेंसिंग का पालन अधिक से अधिक करने हेतु प्रेरित करे। साथ ही कोरोना की वैक्सीन लगवाने लोगों को प्रेरित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn